Leiligheten stemte veldig godt med beskrivelsen, og er en trivelig loftsleilighet med god planløsning, stor stue med åpen kjøkkenløsning, stort bad og to gode soverom, hvorav et med to enkeltsenger og et med dobbeltseng. Vær obs på at den ligger i 6. etg. uten heis. Verten møtte oss som avtalt ved ankomst, og fortalte oss litt om nabolaget og Riga. Det tar 15-20 min å gå til gamlebyen, og det er også mulig å ta trikken som går lite ved leiligheten. På veien fra leiligheten til gamlebyen går man igjennom sentrumsgater med butikker, cafeer og restauranter. Byen er full av gårder med flotte jugendstilfasader. Ved avreise plukket verten oss opp på avtalt sted i byen, og han tok også vare på bagasjen vår i bilen sin mens vi tilbrakte de siste timene på vandring i byen. Vi kan trygt anbefale leiligheten og verten til andre besøkende. Hilsen Ellisiv, Håkon, Magnus og Ingrid.